Document ID: 31993R0620

ΚΑΝΟΝΙΣΜΟΣ (ΕΟΚ) αριθ. 620/93 ΤΗΣ ΕΠΙΤΡΟΠΗΣ της 17ης Μαρτίου 1993 για την τροποποίηση του κανονισμού (ΕΟΚ) αριθ. 2568/91 σχετικά με τον προσδιορισμό των χαρακτηριστικών των ελαιολάδων και των πυρηνελαίων καθώς και με τις μεθόδους προσδιορισμού
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 2046/92 (2), και ιδίως το άρθρο 35α,
Εκτιμώντας:
ότι ο κανονισμός (ΕΟΚ) αριθ. 2568/91 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 183/93 (4), προσδιόρισε, μεταξύ άλλων, τα χαρακτηριστικά των πυρηνελαίων και τις σχετικές μεθόδους ανάλυσης 7 ότι βάσει των αποτελεσμάτων των αναλύσεων που πραγματοποιούνται σε ορισμένα κράτη μέλη παραγωγής, ενδείκνυται να προσαρμοστεί η περιεκτικότητα σε τριλινολεΐνη των πυρηνελαίων, προκειμένου να ληφθούν υπόψη τα φυσικά χαρακτηριστικά των εν λόγω προϊόντων 7 ότι, πρέπει κατά συνέπεια, να τροποποιηθεί το παράρτημα Ι του κανονισμού (ΕΟΚ) αριθ. 2568/91 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα Ι του κανονισμού (ΕΟΚ) αριθ. 2568/91 οι τιμές που αναφέρονται στα σημεία 7, 8 και 9 της στήλης «Τριλινολεΐνη» τροποποιούνται ως εξής:
«7. Ακάθαρτο πυρηνέλαιο Μ 0,7 8. Εξευγενισμένο πυρηνέλαιο Μ 0,6 9. Πυρηνέλαιο Μ 0,6».
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Μαρτίου 1993.

Labels: 0
3
17
16